Folketing
2008-11-13

Jeg er bare nødt til at holde fast i, at der er aftaler, hvor regionerne - og det tror jeg også Bent Hansen vil være enig i - betaler en langt højere pris end nødvendigt er, og det er jo det, vi kan se, når vi sammenligner med de priser, man får, når man sender i udbud. Og derfor spørger jeg bare: Hvornår får man mest sundhed for pengene? Det er jo det, der er problemet, nemlig at man har en elendig forhandlingsposition i forhold til de her aftaler, fordi man ved, at skiftende sundhedsministre - nu er det så er den forhenværende sundhedsminister i 2006, der lavede den sidste aftale - vil lægge snittet højt. Hvorfor skulle privathospitalerne tilbyde regionerne en ordentlig aftale i forhold til det her udvidede frie sygehusvalg, når de ved, at ministeren holder hånden under dem? Det er der absolut ingen grund til, og jeg tror også godt, ministeren kan se, at der ikke er tale om en markedsmekanisme her.